CELEX: 62010TN0028
Language: mt
Date: 2010-01-26 00:00:00
Title: Kawża T-28/10: Rikors ippreżentat fis- 26 ta’ Jannar 2010 — Euro-Information vs UASI (EURO AUTOMATIC PAYMENT)

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/37
            
         Rikors ippreżentat fis-26 ta’ Jannar 2010 — Euro-Information vs UASI (EURO AUTOMATIC PAYMENT)
   (Kawża T-28/10)
   2010/C 80/62
   Lingwa tal-kawża: il-Franċiż
   
      Partijiet
   
   
      Rikorrenti: Européenne de traitement de l’information (Euro-Information) (Strasbourg, Franza) (rappreżentant: A. Grolée, avocat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni mogħtija fil-11 ta’ Novembru 2009 mit-Tieni Bord tal-Appell fil-Każ R 635/2009-2 sa fejn tiċħad l-applikazzjoni għal trade mark Nru 7 077 654 fir-rigward tal-prodotti u servizzi li huma s-suġġett tar-rikors preżenti;
            
         
               —
            
            
               taċċetta l-applikazzjoni għat-trade mark Komunitarja “EURO AUTOMATIC PAYMENT” Nru 7 077 654 fir-rigward tar-reġistrazzjoni tal-prodotti u servizzi kollha miċħuda fil-klassijiet 9 u 36;
            
         
               —
            
            
               tordna lill-UASI jbati l-ispejjeż tar-rikorrenti inkorsi matul il-proċedimenti quddiem l-UASI u fil-kuntest tar-rikors preżenti, skont l-Artikolu 87 tar-Regoli tal-Proċedura.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark verbali “EURO AUTOMATIC PAYMENT” għal prodotti u servizzi fil-klassijiet 9, 35, 36, 37, 38, 42 u 45 (Applikazzjoni għal reġistrazzjoni Nru 7 077 654)
   
      Deċiżjoni tal-eżaminatur: reġistrazzjoni parzjalment miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(b) u (ċ) tar-Regolament (KE) Nru 207/2009 sa fejn it-trade mark li għaliha saret l-applikazzjoni għal reġistrazzjoni mhijiex deskrittiva, iżda distintiva fir-rigward tal-prodotti u s-servizzi kollha li għalihom ġiet miċħuda r-reġistrazzjoni